సునీల్ కుమార్ (కబడ్డీ)

సునీల్ కుమార్ (జననం 1997 మే 12) హర్యానాకు చెందిన ఒక భారతీయ కబడ్డీ ఆటగాడు. ఇతడు ప్రో కబడ్డీ లీగ్ (PKL) లో U ముంబా ఫ్రాంచైజీకి డిఫెండర్‌గా ఆడుతున్నాడు. 

 ప్రారంభ జీవితం,నేపథ్యం 
కుమార్ హర్యానా సోనీపత్ జిల్లా కు చెందిన భైన్స్వాల్ కలాన్‌లోని ఒక రైతు కుటుంబానికి చెందినవాడు. పర్వేష్ భైన్స్వాల్ తో సహా ఇతని దాయాదులు చాలా మంది కబడ్డీ ఆడేవారు. వారి నుండి ప్రేరణ పొందిన కుమార్ 11 సంవత్సరాల వయస్సులో ఆటను ఎంచుకున్నాడు. ఇతడు విశ్వవిద్యాలయ క్రీడలలో బాగా రాణించి కోచ్ జైవీర్ శర్మ చేత శిక్షణ తీసుకున్నాడు. తరువాత అహ్మదాబాద్ లోని స్పోర్ట్స్ అథారిటీ ఆఫ్ ఇండియా శిక్షణా కేంద్రంలో చేరాడు. 
 వృత్తి 
2015, 2016 సంవత్సరాలలో జూనియర్ నేషనల్స్ గెలిచిన తరువాత, ఇతడిని పీకేఎల్ సీజన్ 4 కోసం పాట్నా పైరేట్స్ ఎంపిక చేసింది. తరువాత ఇతడు  జైపూర్ పింక్ పాంథర్స్ కు బదిలీ అయ్యాడు. ఆ తర్వాత 2022లో జైపూర్ పింక్ పాంథర్స్ జట్టుకు కెప్టెన్‌గా వ్యవహరించి తన రెండవ ట్రోఫీని గెలుచుకున్నాడు. 2023లో, కుమార్ 2022 ఆసియా క్రీడలలో భారతదేశం తరపున పోటీ పడి ఫైనల్స్‌లో  ఇరాన్‌ను ఓడించి భారత జట్టుకు బంగారు పతకాన్ని సాధించాడు.

 మూలాలు 

వర్గం:1997 జననాలు
వర్గం:జీవిస్తున్న ప్రజలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు